section_heading: Povijest
paragraph_text: Od 10. do 12. stoljeća, Telavi je glavni grad Kraljevine Kakheti a kasnije Kraljevine Kakhet-Hereti. Tijekom tzv. zlatnog doba države Gruzije (12. do 13. stoljeća), Telavi je pretvoren u jedan od najvažnijih političkih i ekonomskih centara gruzijske države. Nakon raspada Kraljevine Gruzije u 15. stoljeću, uloga Telavija počinje opadati te na kraju postaje običan trgovački i obrtnički grad. Telavi ponovno stečeo svoju političku važnost u 17. stoljeću, kada je postao glavni grad Kraljevine Kahetije. Do 1762. godine, pretvorio se u drugi po važnosti grad u državi nakon Tbilisija. Vladavina kralja Erekla II., koji je rođen i umro u ovom gradu, bila je posebna epoha u povijesti Telavija. Tijekom tog razdoblja (1744. – 1798.) Telavi je strateško i kulturno središte.